|  |  |
| --- | --- |
| MINISTERUL AFACERIOR INTERNE  DEPARTAMENTUL PENTRU SITUAȚII DE URGENȚĂ  Descriere: Stema IGSU  INSPECTORATUL GENERAL PENTRU SITUAȚII DE URGENȚĂ  UNITATEA DE IMPLEMENTARE A PROIECTULUI „ÎMBUNĂTĂȚIREA MANAGEMENTULUI RISCURILOR DE DEZASTRE*”* | Nesecret  Ex. unic  Nr. 430  Bucureşti, 17.03.2022 |

**CLARIFICĂRI ȘI AMENDAMENTE nr. 1**

la Documentația de Licitație pentru achiziție de ”**Execuție lucrări pentru realizarea obiectivului de investiții „Demolare și Reconstruire Sediu Detașament de Pompieri OBOR pentru situații de urgență și intervenții”, din cadrul Inspectoratului pentru Situații de Urgență „Dealul Spirii” București-Ilfov**”

În urma primirii de solicitări de clarificări primite de la potențiali ofertanți în cadrul procedurii de achiziție de ”**Execuție lucrări pentru realizarea obiectivului de investiții „Demolare și Reconstruire Sediu Detașament de Pompieri OBOR pentru situații de urgență și intervenții”, din cadrul Inspectoratului pentru Situații de Urgență „Dealul Spirii” București-Ilfov**”**,** în conformitate cu prevederileIPO 7 și IPO 8 din Secțiunea I – Instrucțiuni pentru Ofertanți (IPO) a Documentației de Licitație, vă transmitem mai jos clarificări și amendamente la respectiva documentație, după cum urmează:

| **Nr. Crt.** | **Solicitare de clarificare** | **Răspuns solicitare clarificare** | **Clarificare sau Amendament** |
| --- | --- | --- | --- |
| **PROCEDURA DE ACHIZIȚIE** | | | |
|  | Ref. Sectiunea VIII - Art. 47 din IPO    Cu referire la articolul 47 din IPO – extras in documentul anexat, va rugam sa ne clarificati :  Se reactualizeaza valoarea situatiilor de plata incepind cu luna 19 pentru toate situatiile de plata, inclusiv din urma? Acest fapt nu este mentionat explicit.  Vrem sa stim daca recuperam „actualizarile” mai tirziu, incepind cu luna 19.  De asemenea, va rugam sa ne clarificati daca pot fi aduse modificari articolului 47 din Sectiunea VIII , astfel incit sa fie si in avantajul Antreprenorului General, data fiind situatia generala cu care ne confruntam de o buna perioada (cresteri de preturi la materiale, manopera, utilitati etc.).  *[Conținutul documentului anexat de către potențialul ofertant este mai jos]*  „47. Ajustarea Preţului  47.1 Preţurile vor fi ajustate datorită fluctuaţiilor de cost ale datelor luate în considerație, doar în cazul în care acestea sunt prevăzute în CSC. Dacă se prevede astfel, sumele atestate în fiecare certificat de plată, înainte de efectuarea deducerilor pentru Plata în Avans, vor fi ajustate prin aplicarea factorului respectiv de ajustare a preţului aplicat sumelor de plată datorate, pentru fiecare monedă. O formulă distinctă pentru modelul prezentat mai jos se aplică fiecărei monede (valute) ale Contractului:  Pc = Ac + Bc Imc/Ioc  în care:  Pc este factorul de ajustare pentru partea din Valoarea Contractului plătibilă într-o anume valută “c”.  Ac și Bc sunt coeficienți specificați în CSC, reprezentând porţiunile neajustabile şi respectiv ajustabile din Valorea Contractului plătibilă într-o anume valută “c”, și  Imc este indicele valabil la sfârşitul lunii pentru care se facturează, iar Ioc este indicele valabil cu 28 de zile înaintea datei de deschidere a Ofertelor pentru datele luate în considerație pentru plată, ambii indici fiind corespunzători unei anume valute “c”.  47.2 În cazul în care valoarea indicelui este modificată după utilizarea acestuia într-un calcul, calculul va fi corectat şi se va face o ajustare în următorul certificat de plată. Se va considera că valoarea indicelui ţine seama de toate modificările costului cauzate de fluctuaţiile costurilor.  CGC 47.1 Plățile în cadrul Contractului vor fi actualizate începând cu luna a 19a de la data Ordinului de Începere a Lucrărilor, conform următoarei formule:  Va = V0 x ICC/ ICC0  Unde:  V0 = valoarea de plată rezultată din situația de lucrări acceptată la plată pentru o anumită lună, calculată conform prețurilor unitare din Contract;  Va = valoarea actualizată a valorii de plată;  ICC = Indicele de Cost în Costrucții pentru”Clădiri nerezidențiale” publicat oficial de către Institutul Național de Statistică în Buletinul Statistic de Prețuri, tabelul 15. INDICII DE COST ÎN CONSTRUCŢII PE CATEGORII DE OBIECTE ŞI PE ELEMENTE DE STRUCTURĂ, corespunzător lunii anterioare celei pentru care situația de lucrări a fost acceptată la plată;  -ICC0 = Indicele de Cost în Costrucții pentru ”Clădiri nerezidențiale” publicat oficial de către Institutul Național de Statistică în Buletinul Statistic de Prețuri, tabelul 15. INDICII DE COST ÎN CONSTRUCŢII PE CATEGORII DE OBIECTE ŞI PE ELEMENTE DE STRUCTURĂ, corespunzător lunii februarie 2022.” | ***Considerații preliminare***  *Secțiunea VIII reprezintă Condițiile Generale ale Contractului (numite în continuare CGC) și este inclusă în Partea 3- Condițiile Contractului și Formulare ale Contractului a* Documentației de licitație nr. 323/02.03.2022.  *Pentru completarea, modificarea sau detalierea, după caz, a prevederilor din clauzele Secțiunii VIII – Condiții Generale ale Contractului, se iau în considerație respectivele prevederi din clauzele menționate în Secțiunea IX- Condițiile Speciale ale Contractului (numite în continuare CSC); această secțiune este deasemenea inclusă în Partea 3- Condițiile Contractului și Formulare ale Contractului a* Documentației de licitație nr. 323/02.03.2022.  *Similar, prevederile clauzelor din Secțiunea I- Instrucțiuni pentru Ofertanți (numite în continuare IPO) se pot completa, modifica sau detalia, după caz, luând în considerație respectivele prevederi din clauzele menționate în Secțiunea II- Fișa de Date a Licitației (numită în continuare FDL), ambele fiind incluse Partea I- Procedura de licitație a* Documentației de licitație nr. 323/02.03.2022.  Clauza 47 la care faceți referire (din CGC), împreună cu sub-clauzele sale, 47.1 și 47.2 din CGC, conțin descrierea mecanismului privind Ajustarea Prețului.  În conformitate cu cele de mai sus, în Condițiile Speciale ale Contractului- CSC (pag. 136), se vine cu precizarea privind actualizarea conținutului clauzei CGC47.1 (din CGC), astfel încât se prevede că “**începând cu luna a 19a** de la data Ordinului de Începere a Lucrărilor”, plățile vor fi actualizate cu formula menționată în aceeași clauză 47.1 din Condițiile Speciale ale Contractului- CSC.  Acest fapt este în conformitate cu prevederile clauzei 2.18 din Regulamentul Băncii Mondiale privind finanțarea proiectelor de investiții ale împrumutaților, ediția iulie 2016, revizuit în noiembrie 2017, respectiv Regulamentul de achiziții conform cărora se derulează această licitație (acest lucru a fost prezentat în pct.3 al Invitației de participare la licitație nr. 322/02.03.2022, aferentă acestei proceduri de achiziție).  Conform clauzei 2.18 ante-menționate, care este citată mai jos:  *“Price adjustment provisions are usually not necessary in simple contracts involving delivery of Goods, or completion of Works and Non-consulting Services within eighteen (18) months, but are included in contracts that extend beyond eighteen (18) months.”*    *Prevederile privind ajustarea prețului nu sunt în mod uzual necesare în contractele obișnuite care implică furnizarea de Bunuri, sau realizarea de Lucrări și Servicii non-consultative în termen de 18 luni, dar sunt incluse în contracte a căror implementare este mai mare de 18 luni.*  În conseciința celor de mai sus, corelat cu faptul că durata estimată de execuție a lucrărilor pentru acest obiectiv de investiții este de 24 de luni, prevederile privind ajustarea valorilor reprezentând prețuri devin aplicabile doar începând cu luna a 19a de implementare a contractului. | **Clarificare** |
|  | Ref. Art. IPO 34.3 – Subcontractare    Va rugam sa clarificati cum s-a calculat maxim 25 % din Pretul Ofertei, pentru lucrari de demolari, instalatii, drumuri si platforme.  Din experientele noastre anterioare, doar valoarea instalatiilor poate depasi acest procentaj, un functie de complexitate. | Clauza IPO 34.3 din Secțiunea II- Fișa de Date a Licitație (FDL) se modifică și va avea următorul conținut:  “Subcontractarea permisă Contractorului:  - Procentajul maxim admis pentru subcontractare este:  40 % din Prețul Ofertei;  - Categoriile de lucrări care sunt permise a fi subcontractate, în plus față de categoriile specializate menționate mai sus la IPO 34.2, sunt  (a) Lucrări de instalații – integral sau parțial;  (b) Drumuri și platforme – doar integral;  - Ofertanții care intenționează să subcontracteze mai mult de 10% din Prețul Ofertei vor include în oferta lor formularele EXP 4.2 & 4.3 din Secțiunea IV – Formulare Ofertare cu informațiile solicitate în Secțiunea III – Criterii de Evaluare și Calificare referitoare la subcontractori.” | **Amendament nr.1** |
| **SECȚIUNEA IV - FORMULARE DE OFERTARE** | | | |
|  | In documentatia de atribuire ,in “Fise tehnice Obor”, in ”Fise tehnice curenti slabi” sunt 21 de fisiere format word (Fisa tehnica 1÷21) si un folder “Model T”,in care se gasesc inca 21 de fise tehnice.  Va rugam sa specificati care pachet de 21 de Fise tehnice curenti slabi sunt valabile pentru licitatie. | Folderul **Fișe tehnice Obor-rev** se va transmite electronic odată cu acest document și va înlocui Folderul Fișe tehnice Obor transmis anterior, în setul complet al Documentației de licitație. | **Amendament nr.1** |

Toate celelalte prevederi ale Documentației de Licitație, care nu sunt modificate prin Amendamentul nr.1 de mai sus, rămân neschimbate.